Diari Oficial de la Generalitat Valenciana


Sumari del DOGV 4359, del 17-10-2002 (2002/11061)

Informació pública de l'alternativa tècnica que comprén avantprojecte d'urbanització i programa de desenvolupament d'actuació integrada de la unitat d'execució número 6 de sòl urbà de les normes subsidiàries de Sax.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11328


Organisme emissor
:   Ripema, SL

Tipus de document
:   Anunci

Informació pública de l'alternativa tècnica que comprén avantprojecte d'urbanització i programa de desenvolupament d'actuació integrada de la unitat d'execució número 6 de sòl urbà de les normes subsidiàries de Sax. [2002/Q11144]
  
En virtut de les facultats que li conferix l'article 48 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, Ripema, SL, ha depositat a l'Ajuntament de Sax, i consta protocol·litzat mitjançant una acta autoritzada per la notària de Sueca, Diamar Mata Botella, situat al carrer Ronda Estación, 8, baixos, 03595 Villena, l'avantprojecte d'urbanització i el programa de desenvolupament d'actuació integrada de la unitat d'execució número 6 de sòl urbà de les normes subsidiàries de Sax, la qual es troba delimitada pels carrers Calzado-Vista Alegre-Industria-Pascual Carrión Carrión.
  
En virtut de l'establit en els articles 46 i 48 de la Llei 6/1994, de 15 de novembre, Reguladora de l'Activitat Urbanística, de la Generalitat Valenciana, se sotmet a exposició pública l'alternativa tècnica de l'esmentat programa de desenvolupament d'actuació integrada de la unitat d'execució número 6, comprensiva de memòria de programa, avantprojecte d'urbanització, i s'advertix la possibilitat de qualsevol persona de comparéixer a la notaria assenyalada anteriorment per a obtindre una còpia de l'acta de protocol·lització d'estos documents o sol·licitar que se li hi exhibisca, així com consultar a l'ajuntament les actuacions derivades de la documentació depositada en este, identificades com a programa de desenvolupament d'actuació integrada de la unitat d'execució número 6 de sòl urbà de les normes subsidiàries de Sax.
  
Qualsevol persona interessada podrà presentar a l'ajuntament tant al·legacions com alternatives tècniques durant el termini de 20 dies, comptador a partir del sendemà de la publicació de l'anunci en el Diari Oficial de la Generalitat Valenciana; este termini es prorrogarà, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta caució d'això. La pròrroga es farà constar al tauler d'anuncis de l'ajuntament.
  
Així mateix, s'advertix de la possibilitat de formular proposicions juridicoeconòmiques durant els cinc dies següents al venciment del termini anterior. Totes les actuacions podran ser objecte de consulta i al·legació per les persones interessades durant els 10 dies següents a l'obertura de pliques.